الدارمي شعر عراقي شعبي احترفه العراقيبون واستخدموه في الحب والعتاب والغزل والمديح ويقال انا تسميته جاءت من شخص كان يحب امراه اسمها مي وكان يذهب للقائها عند دارها فسمي الشعر بدار مي
اليكم البعض منها
هذا الشعر بين طلاب جامعه
بالصف وافكر بيج وعن درسي فاتر واسمج كتبته بشوك فوك الدفاتر
من الجامعه للبيت انته على بالي وكل صفحه يل المحبوب وجهك يلالي
محبوبي يا هل الناس ماكو بجاله الكمر من يغيب يطلع بداله
محبوبي لو شفتيه ما ظن تصبرين وخطابه كل الناس انتي التودين
هذا شعر غزل
رش الدرب تيزاب حافي اعتنيلك جا شلي بالرجلين لو ما تجيلك
لو مو ترش تيزاب لو تزرع الغام ايصير الحم طفار واوصلك عظام
اسود باسود والجنطه سوده ميت حبيب الروح لو هاي موده
خذ روحي الك كيتار وكليبي الك عود ومن تعزف اترجاك حطني اعلى النهود
هذا شعر على الغدر
ناكه صرت للناس درن ثداياي
تاليها للكصاب ودتني دنياي
ما همني الكصاب العلك جلاي
همني الصديق الكال عيرلي من هاي
يا روحي ما كفاج سهر اليالي شو بعدج تونين على ما لا تالي
بطل وربع جريت حسبالي انساك تاليها باخر بيك بالثلجه الكاك
اشرب اريد انساك اسكر واذكرك مو بالعظم مكسور بالكلب كسرك
يسالني هل البطران تشرب عرك ليش هنه سبع تيام والتحق بالجيش
صاحبت عزرائيل حسبالي ما موت كبل المنيه بيوم حظرلي تابوت
رحت انا للدكتور شاورني بسكوت لو ولفك يداويك لو باجر تموت
سل وانسلا وسليت وانسلت عظاي حتى الطبيب احتار ون وبجى وياي